**ACTA DE L’ASSEMBLEA GENERAL DE L’AFA DE L’ESCOLA LLUÍS VIVES DE CASTELLDEFELS - CURS 2019-2020**

**DIA:** 24 DE MAIG DE 2019

**HORA:** 18:00h

**LLOC:** BIBLIOTECA DEL CENTRE

**ASSISTENTS:** JUNTA DIRECTIVA DE L’AFA (Monica Molina, Raquel Aranda, Yolanda Gonzalez, Elisabet Boch), SECRETARIA DE L’AFA (Rosa), I MARES I PARES D’ALUMNES DEL CENTRE (22)

**PUNTS DEL DIA:**

1. **ESTAT DE COMPTES CURS 2017/18**: Mostrem a les famílies assistents l’extracte de despeses i ingressos del compte de l’AFA. Si algú vol veure l’extracte de la resta de comptes ho pot demanar a la Rosa, secretaria de l’AFA.
2. **RENOVACIÓ DE L’EQUIP AFA:** S’informa a les famílies que l’actual junta de l’AFA es dissol i es renova l’equip AFA. Els càrrecs són bianuals (durant 2 anys). Les persones que formaran part de la nova junta de l’AFA són:
   1. Presidenta: Susana Ribera (P3)
   2. Sots-presidenta: Maria Badia (P3 i 2n)
   3. Secretaria: Elisabet Boch (1r i 5è) **Continua de la junta anterior**
   4. Tresorera: Àngela Rubí (P4)
   5. Vocals: Patricia Leandres (P3) i Laura Pifarré (P3)
3. **COMISSIONS DE TREBALLS:** Es fa un resum a les famílies assistents de la feina feta a les diferents comissions de treball enguany:

* Menjador: Com a novetat aquest curs P3 ha dinat a la seva pròpia classe, fet valorat molt positivament i que es continuarà fent. Donat que el menjador es queda petit per a tots els alumnes que es queden, enguany 6è a dinat ala biblioteca utilitzant plats i gots de vidre,... Es vol mirar de tornar a intentar que ens ampliïn el menjador aportant la documentació que ens sol·licitin tal i com ja es va fer fa uns anys. De cara al proper curs, la quota diària del menjador augmentarà 0,05 euros (tant per fixes com esporàdics). L’empresa que tenim al menjador té contracte vigent durant 2 cursos més (fins 2020/21). Es valora que utilitzi productes de proximitat.
* Verda (recollida de taps, oli, llaunes i garrafes i ampolles d’aigua).
* Extraescolars (es fa una reunió trimestral; s’estudien noves propostes i es valora el funcionament de les que ja es fan, ...). Ara mateix hi ha 4 persones. Informacions diverses:
  + Enguany anglès d’infantil no ha sortit grup amb Kith.
  + Es mantenen les mateixes propostes d’extraescolars per l’any vinent amb Diversport (que també fan els casals de Nadal, Setmana Santa i estiu);
  + Es mantindrà també l’extraescolar d’escacs, impartida per un pare de l’escola
  + Es proposa una nova extraescolar de Robòtica amb l’empresa Playcode Academy.
* Festes (s’encarrega entre d’altres coses de les decoracions de la Cantata, túnel del terror, ...)
* Carnestoltes: Al setembre es creà aquesta comissió per a començar a treballar des de principi de curs les propostes de disfresses per la Rua de Carnestoltes del poble. La feina feta enguany s’ha valorat molt positivament.
* Formació: Enguany no ha sortit cap persona que s’encarregués d’aquesta comissió i s’ha portat des de l’AFA.

1. **ALTRES INFORMACIONS:**

* La revista de l’escola aquest curs s’ha fet trimestralment. Tot i així, es segueix en la línia de la poca participació de les famílies i/o alumnes, tot i que hi ha un correu electrònic per a que la gent envií les seves propostes .
* S’ha de crear la colla de la Capgrossa. Degut a la manca de participació de les famílies, la nostra Capgrossa no es va poder “batejar” diumenge 19 i s’haurà de fer a les festes d’agost. A la festa de juny sortirà a ballar a veure si així la gent s’anima més.
* Nou projecte per el curs vinent: Instal·larem ventiladors a les aules, especialment a les del pis superior ja que fa molta calor. Seguirem els passos de l’Escola Els Pins i l’Institut Josep Lluis Sert i farem escrit dient que anem a instal·lar ventiladors i que amb anterioritat ja es va fer un escrit en relació aquest tema i del qual no hem rebut resposta. Es pagaran des de l’AFA.
* Es proposa crear una Comissió de Comunicació i Imatge de l’escola.
* **S’insisteix en el tema de que cada vegada costa més que la gent participi en les festes/tallers/... que es fan per a les famílies (com ara la Festa de la Primavera prevista per dissabte 25 de maig que s’ha hagut d’anul·lar per manca de gent)**

1. **PRECS I PREGUNTES**

Agraïm a totes les famílies assistents la seva presència a la reunió i els convidem a participar i gaudir de tot el que es fa a l’escola.